**PLOVPUT d.o.o. Split**

|  |
| --- |
| **G O D I Š NJ E I Z V J E Š Ć E O STANJU DRUŠTVA** **I IZVJEŠĆE POSLOVODSTVA****ZA 2 0 2 0. GODINU***(temeljem članka 250.a i 431.b ZTD-a te čl. 21., 21.a i 22. Zakona o računovodstvu)* |

**Split, 24. svibnja 2021.**

**S A D R Ž A J**

[1. O p ć i p o d a c i o društvu 3](#_Toc7684230)

[2. Pregled svih važnih poslovnih događaja u 2020. godini 4](#_Toc7684231)

[3. S**vi** važniji događaji koji su se pojavili nakon proteka poslovne godine 6](#_Toc7684232)

[4. Vjerodostojni i vjerojatni (očekivani) pregled razvoja poslovanja u narednom razdoblju 6](#_Toc7684233)

[5. Aktivnosi na području istraživanja i razvoja 8](#_Toc7684239)

[6. Informacije o stjecanju vlastitih poslovnih udjela 8](#_Toc7684240)

[7. Postojanje podružnica društva, odnosi s povezanim društvima 9](#_Toc7684241)

[8. Izloženost rizicima i upravljanje rizicima 9](#_Toc7684242)

9. Izjava direktora društva o primjeni kodeksa korporativnog upravljanja 11

[10. Ukupna ocjena poslovanja – pismo direktora udjeličaru 1](#_Toc7684243)1

# 1. O P Ć I P O D A C I O DRUŠTVU

|  |  |  |
| --- | --- | --- |
| **1.** | **Naziv** | Plovput d.o.o. |
| **2.** | **Sjedište** | Obala Lazareta 1, 21000 Split |
| **3.** | **Pravni status** | Plovput d.o.o. Društvo je pravni sljednik poduzeća “Plovput” p.o. Split osnovano Uredbom o osnivanju Poduzeća “Plovput”, Split (“Narodne novine”, br.3/92).Društvo je upisano u registar Trgovačkog suda u Splitu. |
| **4.** | **MBS** | 060132808 |
| **5.** | **Veličina prema Zakonu o računovodstvu** | Veliki poduzetnik |
| **6.** | **Matični broj / OIB** | 3129489 / 14480721492 |
| **7.** | **Šifra djelatnosti** | 5222 |
| **8.** | **Aktivne****registrirane****djelatnosti:** | - Popravci i preinake brodova;- Gradnja i popravak čamaca za razonodu i sportskih čamaca;- Održavanje i popravak motornih vozila;- Pomorski i obalni prijevoz;- Ostali kopneni prijevoz;- Poslovanje nekretninama;-Iznajmljivanje plovnih prijevoznih sredstava;- Promidžba (reklama i propaganda);- Održavanje i uređenje plovnih putova u unutarnjim morskim vodama i teritorijalnom moru Republike Hrvatske;- Postavljanje objekata sigurnosti plovidbe na plovnim putovima u unutarnjim morskim vodama i teritorijalnom moru Republike Hrvatske i osiguravanje njihovog pravilnog rada;- Obavljanje poslova radijske službe na pomorskim plovnim putovima Republike Hrvatske;- Obavljanje istraživanja i projektiranja radi obavljanja poslova iz vlastite djelatnosti;- Građenje;- Kupnja i prodaja robe, trgovačko posredovanje na domaćem i inozemnom tržištu;- Izrada nacrta (projektiranje) objekata, nadzor nad gradnjom;- Izrada nacrta za strojeve i industrijska postrojenja;- Inženjerstvo, upravljanje projektima i tehničke djelatnosti;- Izradba projekata za kondicioniranje zraka, hlađenje, projekata za sanitarnu kontrolu i kontrolu onečišćavanja i projekta akustičnosti itd.;- Pružanje usluga u nautičkom, seljačkom, zdravstvenom, kongresnom, sportskom, lovnom i drugim oblicima turizma, pružanje ostalih turističkih usluga- Pripremanje hrane i pružanje usluga prehrane, pripremanje i usluživanje pića i napitaka, pružanje usluga smještaja. |
| **9.** | **Članovi društva****u 2020.** | Članovi društva | Poslovni udjeli |
| Kn | **%** |
| Republika Hrvatska | 111.546.200 | 100 |
| **Ukupno temeljni kapital:** | **111.546.200** | **100** |
| **10.** | **Članovi Nadzornog odbora****u 2020.** | * Predsjednik gosp. Ante Bašić,
* Zamjenik predsjednika, gđa. Suzana Audić Vuletić,
* Član – predstavnik radnika, gosp. Ante Čorić,
 |
| **11.** | **Uprava društva u 2020.** | *Direktor,* doc.dr. sc. Mate Perišić, dipl. ing. |
| **13.** | **Datum odobravanja i izdavanja financijskih izvještaja od strane direktora** | 24. svibnja 2021. godine |

# 2. PREGLED SVIH VAŽNIH POSLOVNIH DOGAĐAJA U 2020. GODINI

## a) Poslovna vizija i misija društva

Poslovna **vizija:**

Osigurati što sigurniju plovidbu na plovnim putovima unutarnjih morskih voda i teritorijalnom moru Republike Hrvatske.

Poslovna **misija:**

Održavanje i uređenje pomorskih plovnih putova te postavljanje objekata sigurnosti plovidbe i osiguranje njihovoga pravilnog rada u unutarnjim morskim vodama i teritorijalnom moru Republike Hrvatske kao i obavljanje radioslužbe obalnih radijskih postaja bdijenjem na frekvencijama pogibelji i sigurnosti na pomorskim plovnim putovima Republike Hrvatske (VHF DSC ch 70 i VHF ch 16), radi zaštite ljudskih života i imovine na moru te uklanjanje podrtina i potonulih stvari u skladu s odredbama posebnih propisa u pomorstvu.

**b) Poslovno okruženje**

Na regionalnoj razini Društvo nema izraženu konkurenciju u pružanju usluga sigurnosti plovidbe.

**c) Najvažniji poslovni događaji -** prikaz ostvarenih prihoda u protekloj godini (stanje po *pojedinim poslovnim funkcijama i aktivnim djelatnostima)*

U protekloj godini pored redovnih poslovnih aktivnosti Društvo je dodatnim aktivnostima nastojalo poboljšati poslovanje i pojačati poziciju na tržištu.

Poslovanje PLOVPUT d.o.o. u 2020. godini odvijalo se u skladu sa pretpostavkama prihvaćenim u Godišnjem planu poslovanja i planu razvoja i ulaganja u osnovna sredstva za 2020. godinu kao i s Izmjenama i dopunama istog.

Prometni pokazatelji poslovanja nešto su lošiji u odnosu na prethodnu godinu uzrokovano pandemijom SARS-CoV-2 virusom tj. Corona virusom.

Osnovne karakteristike **fizičkog obujma prometa** je smnanjenje prometa u BT - bruto tonama u odnosu na 2019. godinu.

***Financijski pokazatelji poslovanja:***

* ukupni prihod iznosi 69.329.266 kuna, što je 6 % manje u odnosu na prethodnu godinu,
* ukupni troškovi iznose 69.179.830 kuna, što je 6 % manje u odnosu na prethodnu godinu,
* ostvarena bruto dobit iznosi 149.436 kuna, što je za 887% više u odnosu na prethodnu godinu.

**d) Poteškoće na koje je društvo naišlo u protekloj godini i okolnosti koje su utjecale na ostvarenje ili neostvarenje planova poslovanja**

Obavljanje osnovne djelatnosti uvelike ovisi o vremenskim uvjetima na moru te se dinamika izvršenja planiranih radova usklađuje s vremenskim uvjetima, što na koncu može rezultirati odstupanjem od planiranih radova. Specifičnost poslovanja u 2020. godini obilježena je čestim zatvaranjima granica kako kod nas tako zemalja u cijelom svijetu te neizvjesnost poslovanja uzrokovano globalnom pandemijom SARS-CoV-2 virusom tj. Corona virusa.

**e) Promjena planirane poslovne politike u protekloj godini i razlozi tih promjena**

U 2020. godini nije bilo značajnijih promjena u poslovnoj politici u odnosu na proteklu godinu.

Društvo je provelo i kontinuirano provodi usklađivanje svog poslovanja s pozitivnim zakonskim propisima. Društvo je izradilo sve potrebne pravilnike i računovodstvene politike koji reguliraju materijalno financijsko poslovanje Društva.

Organizacija i poslovi u Društvu, te nagrađivanje zaposlenih, odvijaju se u skladu s Pravilnikom o radu i Kolektivnim ugovorom.

Društvo nije u nijednom upravnom ili bilo kojem drugom sporu niti arbitražnom postupku.

Društvo protiv svojih kupaca vodi sudske sporove čija vrijednost iznosi 264.433 kuna.

Neizvjesnost ishoda navedenih sudskih postupka neće bitnije utjecati na materijalno stanje i rezultate poslovanja društva u budućnosti, ali je ipak trebalo knjižiti na troškove kao ispravak potraživanja od kupaca svotu od 264.433 kuna.

**f) Izvori financiranja, kreditiranja i ulaganja u poslovnoj godini**

Pregled ***strukture izvora financiranja*** realiziranih investicija u 2020. godini prema Izmjena i dopunama br. 2. Godišnjeg plana poslovanja i plana razvoja i ulaganja u osnovna sredstva:

|  |  |  |  |
| --- | --- | --- | --- |
| **R.****b.** | **IZVOR** | **SVOTA** | **%** |
|  | Samofinanciranje | 4.356.155,70 | 100 |
|  | Kredit | 0,00 | - |
|  | Državne potpore | 0,00 | - |
|  | **SVEUKUPNO** | **4.356.155,70** | **100** |

Najvažniji izvori financiranja u protekloj poslovnoj godini bila su vlastita sredstva.

**h) Izvješće o provođenju restrukturiranja ili preustroja odnosno mjera financijske konsolidacije i stabilizacije**

Društvo se već duži niz godina prilagodilo otežanim uvjetima poslovanja te posluje sa zadovoljavajućim financijskim rezultatom. Stoga za sada nema ozbiljnih uvjeta niti razloga za provođenje mjera financijske konsolidacije odnosno restrukturiranja društva.

# 3. SVI VAŽNIJI DOGAĐAJI KOJI SU SE POJAVILI NAKON PROTEKA POSLOVNE GODINE

***3.1. Događaji nakon datuma bilance***

Prema spoznajama uprave Društva u poslovanju u razdoblju, nakon datuma bilance, tj. 31.12.2020., a do dana sastavljanja ovog Izvješća, nisu nastali nikakvi poslovni događaji ili transakcije koji bi imali značajni utjecaj na financijske izvještaje na dan ili za razdoblje tada završeno ili da su od takvog značaja za poslovanje društva da bi zahtijevali objavu u bilješkama uz financijske izvještaje.

***3.2. Problem vremenske neograničenosti poslovanja***

Društvo će biti sposobno nastaviti vremenski neograničeno poslovanje, jer za sada ne postoji nikakva značajna neizvjesnost u tom smislu.

# 4. VJERODOSTOJNI I VJEROJATNI (OČEKIVANI) PREGLED RAZVOJA POSLOVANJA U NAREDNOM RAZDOBLJU

***4.1. Poslovni plan za 2021. godinu***

Plan poslovanja PLOVPUT d.o.o. za 2021. godinu usmjeren je ka realizaciji ovih osnovnih ciljeva:

* Rast prometa u BT
* Rast ukupnog prihoda
* Rekonstrukcija i održavanje objekata sigurnosti plovidbe
* Nabava opreme za obavljanje osnovne djelatnosti.

U 2021. godini nastavlja se investiranje u rekonstruiranje i izgradnju objekata sigurnosti plovidbe te radio – službe čime se doprinosi sigurnosti života i imovine u pomorskom prometu u unutarnjim vodama i teritorijalnom moru Republike Hrvatske.

Planirani ukupni prihodi Društva za 2021. godinu iznose 73.630.000 kuna što je smanjenje za 1 % u odnosu na prethodnu godinu.

Planirani ukupni rashodi u 2021. godini iznose 73.590.000 kuna što znači da planirana dobit prije oporezivanja za 2021. godinu iznosi 40.000 kuna.

Poslovni plan za 2021. godinu izrađen je na temelju analize ostvarenih poslovnih rezultata prethodne dvije godine te devetomjesečnog razdoblja tekuće godine te saznanja o poslovnim uvjetima u 2021. godini.

Njegove osnovne značajke su:

**a) organizacijski:**

1. smanjenje troškova u svim segmentima nabave i osobito iznalaženje mogućnosti ušteda, unutar svih procesa poslovanja;
2. održavanje pune zaposlenosti;
3. racionalnije upravljanje zalihama sirovina i materijala;
4. zadržavanje tekuće likvidnosti na razini prethodnih godina.

**b) investicijski:**

1. ulaganje u objekte sigurnosti plovidbe;
2. implementacija nove opreme i modernizacija postojećeg sustava radio-službe.

**c) financijski:**

1. povećanje prihoda obavljenjem vlastitih usluga
2. racionalno upravljanje troškovima.

***4.2. Investicije i nove usluge***

*Pregled planiranih investicija u 2021. godini temeljem Godišnjem planu poslovanja i planu razvoja i ulaganja u osnovna sredstva* za 2021. godinu*:*

Ulaganja u 2021. godini detaljnije su razrađena u Godišnjem planu poslovanja *i planu razvoja i ulaganja u osnovna sredstva* za 2021. godinu:

|  |  |  |
| --- | --- | --- |
| **Rednibroj** | **INVESTICIJE** | **PLAN** |
| 1. | Izrada sredstava dugotrajne materijalne imovine | 12.198.000 |
| 2. | Nabava sredstava dugotrajne materijalne imovine  | 1.159.000 |
| **U K U P N O** (bez PDV-a) | **13.357.000** |
| 3. | Plan investicija financiranih iz Državnog proračuna Republike Hrvatske | 1.500.000 |
| **S V E U K U P N O** (bez PDV-a) | **14.857.000** |

*Pregled strukture izvora financiranja planiranih investicija u 2021. godini prema* Godišnjem planu poslovanja i plana razvoja i ulaganja u sredstva dugotrajne materijalne imovine za 2021. godinu*:*

|  |  |  |  |
| --- | --- | --- | --- |
| **R.B.** | **IZVOR** | **SVOTA** | **%** |
|  | Samofinanciranje | 13.357.000 | 89 |
|  | Kredit | 0,00 | - |
|  | Državne potpore | 1.500.000 | 11 |
|  | **SVEUKUPNO** | **14.857.000** | **100** |

Izvori financiranja investicija u 2021. godini iz vlastita sredstva iznose 13.357.000 kuna dok iz Državnog proračuna Republike Hrvatske iznose 1.500.000 kuna.

***4.3. Potencijalne obveze***

Potencijalne obveze priznaju se u financijskim izvještajima jedino ako mogućnost odljeva resursa koji čine gospodarske koristi nije daleka.

Temeljem izvanknjigovodstvenih evidencija, neknjiženih dokumenata i spoznajom direktora Društva došlo se do spoznaje da ne postoje nikakve potencijalne obveze koje do 31.12.2020. nisu knjižene u knjigovodstvu Društva.

Direktor Društva nema menadžerski ugovor te stoga ne postoji mogućnost nepredviđenih obveza s te osnove.

Društvo je izdalo jamstva kao sredstva osiguranja plaćanja prema Ugovora kao i jamstva za uredno ispunjenjete Ugovora te jamstva za kvalitetu predane robe zbog čega postoji mogućnost od potencijalnih obveza.

# 5. AKTIVNOSI NA PODRUČJU ISTRAŽIVANJA I RAZVOJA

Društvo nema nikakvih aktivnosti na području istraživanja i razvoja.

Troškovima u stadiju istraživanja internoga projekta ne može nastati nematerijalna imovina već se takvi troškovi priznaju kao rashodi razdoblja u kojima su nastali.

No, troškovi nastali u stadiju razvoja internog projekta odnosno troškovi nastali razvojem mogu se iskazati kao nematerijalna imovina samo u strogo određenim uvjetima koje navodi MRS 38.

# 6. INFORMACIJE O STJECANJU VLASTITIH POSLOVNIH UDJELA

Najčešći razlozi stjecanja vlastitih poslovnih udjela su zaštita interesa Društva od preuzimanja nadzora nad njim kao i stabiliziranje tržišne vrijednosti tih udjela da se ne bi ugrozila kreditna sposobnost Društva.

Prava iz vlastitih poslovnih udjela miruju, tj. od njih Društvu ne pripadaju nikakva prava.

Imajući u vidu činjenicu da je jedini udjeličar Društva država i da nije izražavala volju da želi prodati svoj poslovni udjel, kao i specifičnu ulogu našeg Društva zasad ne postoji niti interes niti potreba za stjecanjem vlastitih poslovnih udjela.

Temeljem toga sukladno odredbama Zakona o trgovačkim društvima nije ni izvršen raspored dobiti Društva za te namjene.

Tijekom 2020. godineDruštvo **nije steklo vlastite poslovne udjele.**

# 7. POSTOJANJE PODRUŽNICA DRUŠTVA, ODNOSI S POVEZANIM DRUŠTVIMA

PLOVPUT d.o.o. ima zanemarivi postotak dionica u više dioničkih društava, ali ima samo jedno ovisno društvo kćer ( Obala d.o.o. Split, Gat sv. Duje 1 SPLIT, OIB: 72047192929 ), te nema podružnica sukladno člancima 7. i 8. Zakona o trgovačkim društvima.

# 8. IZLOŽENOST RIZICIMA I UPRAVLJANJE RIZICIMA

***8.1. Tržišni i cjenovni rizik***

Svjetsko tržište pomorskog prometa ima dominantan utjecaj na poslovanje Društva, naime 99% našeg prometa u BT čine međunarodni brodari.

Cijene usluga Plovput-a d.o.o za inozemne brodare izražavaju se i ugovoraju u EUR-ima, zbog čega je izražen valutni rizik.

Prilikom nabave roba i usluga provode se natječaji gdje je najniža cijena jedan od glavnih kriterija kod odabira najpovoljnijeg ponuđača.

Da bi smanjili rizik nenaplaćenih potraživanja, Plovput d.o.o traži od kupaca sredstva osiguranja plaćanja u obliku položenih depozita, bankovnih garancija ili bjanko zadužnica.

Društvo je zanemarivo malo izloženo cjenovnom, a više valutnom riziku.

U svrhu učinkovitijeg upravljanja predmetnim rizicima Društvo je strategiju razvoja usmjerilo na usavršavanje operativne izvrsnosti kroz poboljšanje performansi internog vrijednosnog lanca i vrijednosnog sustava Društva.

Društvo 83 % svojih ukupnih prihoda ostvaruje od prodaje na inozemnom tržištu, pri čemu se usluge osiguranja sigurnosti plovidbe ugovaraju u EUR-ima.

***8.2. Valutni rizik***

Valutni rizici koji proizlaze iz promjene tečajeva inozemnih valuta ipak ima veliki utjecaj na poslovanje Društva.

Valutni rizik koji se pojavljuje prema kupcima i dobavljačima pokušava se ograničiti balansiranjem priljeva i odljeva u inozemnoj valuti i ubrzanjem naplate te plaćanja.

***8.3. Kreditni rizik***

Kreditni rizik kao rizik da jedna strana po financijskom instrumentu neće ispuniti svoje obveze te da će time prouzročiti nastanak financijskog gubitka drugoj strani u Društvu je značajno izraženo kako po pitanju iskazanih kreditnih obveza i obveza prema dobavljačima tako i po pitanju iskazanih potraživanja od kupaca kao i iskazanih drugih potraživanja (od države, radnika itd.) za koja postoji opasnost da ih Društvo neće platiti svojim vjerovnicima odnosno da ih Društvo neće naplatiti od svojih dužnika u cijelosti te da će doći do poremećaja u planiranoj dinamici plaćanja obveza odnosno naplate potraživanja.

Društvo nema ozbiljnih problema s redovnom naplatom svojih potraživanja koja se odnose prije svega na kupce.

Prije samog ugovaranja poslova Društvo provjerava bonitet i poslovni rejting potencijalnih kupaca putem zakonski dostupnih informacija o poslovanju određenog subjekta, a isto tako svoja potraživanja nastoji osigurati dostupnim instrumentima osiguranja što se prvenstveno odnosi na zadužnice i mjenice.

U svrhu što boljeg praćenja i kontrole naplate potraživanja Društvo ima radnike zadužene za direktni kontakt s kupcima po pitanju naplate, a također se vrše i periodične provjere poslovnog boniteta za već postojeće kupce, ili se najčešće od kupaca traži avansno plaćanje.

Kreditni rizik za potraživanja od kupaca na domaćem tržištu odgovara uobičajenom kreditnom riziku u hrvatskom gospodarstvu. Dobri poslovni odnosi s kupcima i instrumenti osiguranja naplate neće rezultirati većim udjelom ispravka vrijednosti potraživanja u budućem poslovanju.

Struktura dospjelosti obveza prema dobavljačima je zadovoljavajuća što znači da nema obveza koje nisu podmirene u ugovorenom roku.

Društvo već godinama ima ustaljene ključne dobavljače po pitanju nabave, gdje je prisutno višegodišnje međusobno povjerenje bez izdavanja bilo kakvih instrumenata osiguranja dobavljačima.

***8.4. Kamatni rizik***

Kamatni rizik za potraživanja iz inozemstva ne postoji, jer je ugovoreno plaćanje unaprijed ili u roku od deset dana od isporuke.

***8.5. Rizik likvidnosti i rizik toka gotovine***

Pokazatelji likvidnosti pokazuju može li Društvo bez poteškoća podmiriti svoje kratkoročne obveze.

Upravljanje likvidnošću je vrlo značajno za Društvo jer u svom poslovanju mora osigurati novčana sredstva za podmirenje vlastitih obveza u roku dospijeća.

Rizik likvidnosti razmatra se zajedno s rizikom novčanog toka, a odnosi se na rizik poremećaja usklađenosti dospijeća realizacije imovine i dospjeća obveza.

Likvidnost Društva nije bila upitna tijekom godine što je vidljivo iz **pokazatelja opće - tekuće likvidnosti 3,58** *(Kratkotrajna imovina / Kratkoročne obveze )* i **pokazatelja trenutne likvidnosti** **2,14** *(Novac / Kratkoročne obveze )*.

***8.6. Podaci o upotrebi financijskih instrumenata***

Prema ugovornom aranžmanu financijski instrumenti su razvrstani kao imovina, obveza ili glavnica. Kamate, dividende, dobici i gubici koji se odnose na financijske instrumente, kada nastaju, razvrstavaju se i iskazuju kao prihod ili rashod.

Financijski instrumenti u posjedu do dospijeća knjiže se po trošku, odnosno u neto iznosu umanjenom za otplaćeni dio, ovisno o tome što je niže. Fer vrijednost predstavlja iznos po kojem se financijski instrument može razmijeniti između poznatih i spremnih strana po tržišnim uvjetima, osim u slučaju prodaje pod prisilom ili radi likvidacije. Fer vrijednost financijskog instrumenta je ona koja je objavljena na tržištu vrjednosnica ili dobivena metodom diskontiranog tijeka novca.

Na dan 31.12.2020. godine, knjigovodstveni iznosi novca, potraživanja, kratkoročnih obveza i uključenih troškova, te kratkoročnih primljenih kredita približni su njihovim fer vrjednostima radi kratkoročne prirode ovih financijskih instrumenata.

# IZJAVA DIREKTORA DRUŠTVA O PRIMJENI KODEKSA KORPORATIVNOG UPRAVLJANJA

Kodeksa korporativnog upravljanja trgovačkim društvom Plovput primjenom temeljnih načela navedenih u njemu uspostavlja, održava i unaprjeđuje visoki standard upravljanja i transparentnosti poslovanja pri realizaciji godišnjeg i strateškog plana s ciljem održivog razvoja Plovputa.

Proces korporativnog upravljanja provodi se putem slijedećih temeljnih načela:

* Zakonitost,
* Transparentnost i javnost poslovanja,
* Jasno razrađene procedure za rad nadzornog odbora, uprave i organizacijskih jedinica,
* Sprječavanje sukoba interesa,
* Učinkovit unutarnji nadzor,
* Jačanje osobne odgovornosti,
* Društveno odgovorno poslovanje

Akcenat je na načelu transparentnosti i javnosti poslovanja putem interneta gdje se stavljaju na raspolaganje svim zainteresiranim stranama bitne podatke o radu, rezultatima toga rada i djelovanja Društva. Društvo na svojoj internetskoj stranici objavljuje i kalendar važnih događaja, vlasničku strukturu, životopis Uprave i članova Nadzornog odbora i druge važne informacije.

Proces korporativnog upravljanja na temelju navedenih načela provodi se u svim ustrojstvenim jedinicama Društva u postupku donošenja poslovnih odluka vezanih uz planiranje i izvršavanje financijskog plana, javnu nabavu, računovodstvo, tehničke poslova i izvještavanje u sklopu realizacije godišnjeg plana poslovanja.

Temeljem navedenih načela ustrojen je sustav unutarnjih kontrola shodno zakonu o unutrašnjim kontrolama u javnom sektoru putem kojeg se provodi nadzor nad procesom Korporativnog upravljanja a Interni revizor razmatra i provjerava učinkovitost ovog procesa kroz Izjavu o fiskalnoj odgovornosti.

Glavni elementi sustava unutarnjih kontrola nad postupkom financijskog izvještavanja koji imaju cilj da osiguraju fer i istinit prikaz financijskih izvještaja ustrojeni su kroz kontrolne mehanizme koji su ugrađeni u proces računovodstvenog i financijskog izvještavanja. Temeljne kontrole provode se kroz razdvajanja ovlasti i odgovornosti te prevagu suštine nad formom. Upravljanje rizicima u skladu sa Kodeksom jedan je od ključnih aspekata poslovanja a posebno u području naplata potraživanja i osiguranja pozitivnih gotovinskih tokova.

Društvo u poslovanju provodi princip nulte tolerancije na korupciju i sukob interesa putem donošenja i izvršavanja godišnjeg Antikorupcijskog program koji uspostavlja preventivni kontrolni mehanizam za ove pojave.

Shodno navedenom poslovni proces realizacije godišnjeg plana poslovanja Društva u 2020. godini odvijao se sukladno Kodeksu korporativnog upravljanja bez bitnih odstupanja od primjene propisanih načela i bez primjene mjera koje su izvan navedenih načela i zakonskih propisa.

#

# 10. UKUPNA OCJENA POSLOVANJA – PISMO DIREKTORA UDJELIČARU

Plovput d.o.o je nastavio trend uspješnog poslovanja i u 2020. godini.

Uvjeren sam da će 2021. godina također biti uspješna bez obzira na posljedice korana krize, i to kako za zaposlenike tako i za udjeličara.

**Direktor:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*( doc. dr. sc. Mate PERIŠIĆ, dipl. ing. )*